
 9.3.2017
 BG
 Официален вестник на Европейския съюз
 L 63/15
 РЕГЛАМЕНТ ЗА ИЗПЪЛНЕНИЕ (ЕС) 2017/403 НА СЪВЕТА
 от 7 март 2017 година
 за прилагане на член 11, параграф 1 от Регламент (ЕС) No 377/2012 относно ограничителни мерки, насочени срещу определени лица, образувания и органи, които застрашават мира, сигурността или стабилността на Република Гвинея Бисау
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 377/2012 на Съвета от 3 май 2012 г. относно ограничителни мерки, насочени срещу определени лица, образувания и органи, които застрашават мира, сигурността или стабилността на Република Гвинея Бисау (1), и по-специално член 11, параграф 1 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 3 май 2012 г. Съветът прие Регламент (ЕС) No 377/2012.
 (2)
 Комитетът към Съвета за сигурност на ООН, създаден съгласно Резолюция 2048 (2012) на Съвета за сигурност на ООН, актуализира информацията относно 11 лица, спрямо които се прилагат ограничителни мерки.
 (3)
 Поради това приложение I към Регламент (ЕС) No 377/2012 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 377/2012 се изменя в съответствие с приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 7 март 2017 година.
 За Съвета
 Председател
 L. GRECH
 (1) ОВ L 119, 4.5.2012 г., стр. 1.
 ПРИЛОЖЕНИЕ
 В приложение I към Регламент (ЕС) No 377/2012/ОВППС вписванията за посочените по-долу лица се заменят със следните вписвания:
 Име
 Информация за идентифициране (дата и място на раждане, номер на паспорта/картата за самоличност и др.)
 Основания за включване в списъка
 Дата на посочване
 1.
 António INJAI
 (известен още като António INDJAI)
 Гражданство: Гвинея Бисау
 Дата на раждане: 20.1.1955 г.
 Място на раждане: Encheia, Sector de Bissorá, Região de Oio, Guiné-Bissau
 Родители: Wasna Injai (име на бащата) и Quiritche Cofte (име на майката)
 Длъжност: а) генерал-лейтенант, б) началник на генералния щаб на въоръжените сили
 Паспорт: дипломатически, No AAID00435
 Дата на издаване: 18.2.2010 г.
 Място на издаване: Гвинея Бисау
 Валиден до: 18.2.2013 г.
 Дата на посочване от ООН: 18.5.2012 г. (в съответствие с точка 4 от Резолюция 2048 (2012) на ССООН)
 Препратка към специалното известие на Интерпол и ССООН: https://www.interpol.int/en/notice/search/un/5782445
 António Injai лично участва в планирането и ръководството на бунта от 1 април 2010 г., завършил с незаконното задържане на министър-председателя Carlo Gomes Junior и на тогавашния началник на генералния щаб на въоръжените сили José Zamora Induta; по време на изборния период през 2012 г. в качеството си на началник на генералния щаб на въоръжените сили Injai прави изявления, като заплашва да свали от власт избраните органи и да сложи край на изборния процес; António Injai участва в оперативното планиране на държавния преврат от 12 април 2012 г. Непосредствено след преврата първото комюнике на „военното командване“ е издадено